Norwegian Manchester Triage Group. NMTG

Julehilsen 2018

Et år går fort og 2018 er snart historie. Tradisjonen tro, kommer det et julebrev fra NMTG med oppsummering av høstens aktiviteter og planer for neste år.

NMTG har fått to nye medlemmer i 2018: Trondheim legevakt og Ringerike Interkommunale legevakt. Vi ønsker dere velkommen inn i NMTG!

NMTG fortsetter å vokse som organisasjon og vi forventer flere kommende medlemmer i 2019.

Høsten startet med grunnkurs og instruktørkurs på Ullevål sykehus i september. Som vanlig opplevde vi stort oppmøte med interesserte og engasjerte deltakere.

Den internasjonale MTS konferansen ble avholdt i Lisboa i oktober. Germar Schneider, Stine Engebretsen og Tale Stensvold Brokstad representerte NMTG.

Som lovt på årsmøtet i april, har ledelsen jobbet med å forbedre nettsiden.

Vi har inngått avtale firmaet Frostrøyk- idè og design. De er godt i gang med utarbeiding av en ny og mer funksjonell nettside. Vi tror den blir mer oversiktelig og brukervennlig både for brukere og for administrator. Dere vil selvsagt få beskjed når den nye siden er aktiv.

Som nevnt i tidligere mail, blir det instruktørkurs 29/1-19 og instruktørsamling m/ årsmøte den 30/1-19. Husk påmelding innen fristen 15/1. Meld dere på via mailen dere har fått.

Styremøtet ble gjennomført 22/11-18. I vedlagt referat finner dere mer oppdatert informasjon.

Jeg har etter tre år i NMTG valgt å si opp min stilling som daglig leder. Jeg trer gradvis ut av stillingen ila januar/ februar. Vi har ansatt Cathrine Andersen Wiik, sykepleier fra Larvik legevakt som ny daglig leder f.o.m 1.januar og vi to vil overlappe hverandre en måneds tid i tett samarbeid med styreleder Germar Schneider og faglig leder Stine Engebretsen.

Jeg vil benytte anledningen til å takke dere alle for fine og innholdsrike år med godt samarbeid og stort engasjement!

Ønsker dere en riktig god og avslappende jul og alt godt i det nye året!

Med vennlig hilsen

Tale Stensvold Brokstad

Daglig leder